Title: Žilinské komunikácie
Author: hellova
Last saved by: Chvastek
Company: msu

Materiál   na  rokovanie   pre   Mestské zastupiteľstva   v    Ž i l i n e

Správa o kontrole použitia finančných prostriedkov v rámci údržby mestských komunikácií 
 Úloha zadaná uznesením č. 3/2008 zo dňa  11. 02. 2008 
/doplnená úloha na žiadosť poslancov MZ/

Materiál obsahuje :
–––––––––––––––-
1. Návrh na uznesenie
2. Dôvodová správa
3. Materiál 
1.	Správa do MZ – Správa č. 9/2008
2.	Opatrenia pre nápravu zistených nedostatkov

Predkladá :
–––––––––
Ing. Elena Šuteková
hlavná  kontrolórka

Spracoval :
––––––––––
Ing. Elena Šuteková
hlavná kontrolórka 

V Žiline dňa 16.01.2009

NÁVRH  NA  UZNESENIE   MESTSKÉHO ZASTUPITEĽSTVA   v   ŽILINE

Uznesenie č. __________/2009

Mestské zastupiteľstvo v Žiline

I.	Berie na vedomie    
______________________________________________________________

1.	Správa č. 9/2008  z vykonanej kontroly dodržiavania Smernice prednostu mestského úradu o postupe pri zabezpečovaní, kontrole a financovaní komunálnych služieb v meste Žilina platná od 1. 3. 2008 v nadväznosti na dodržiavanie Nariadenia Mesta Źilina o udržiavaní všeobecnej čistoty, ochrany zelene a likvidácii odpadu na území mesta Žilina č. 6/1992 v znení doplnkov a zmien a použitia finančných prostriedkov v rámci údržby mestských komunikácií. 

                                         Dôvodová správa

Kontrola bola vykonaná v súlade s Plánom kontrolnej činnosti ÚHK na 1. polrok 2008, schválený Uznesením č.3/2008 Mestského zastupiteľstva v Žiline dňa 11. februára 2008, doplnený Uznesením MZ č.3/2008  a následným poverením č.9/2008 na vykonanie kontroly, vydaným  hlavnou kontrolórkou Mesta Žilina zo dňa 02.júna 2008.

	Vzhľadom na skutočnosť, že uznesením MZ č. 3/2008 bol doplnený zo strany poslancov návrh plánu kontrolnej činnosti na I. polrok 2008 v bode 9. Vykonať kontrolu, o ktorú požiadajú poslanci MZ,   o zadanie úlohy 9.  a/ Vykonať kontrolu údržby miestnych komunikácií, za ktoré boli vyplatené finančné prostriedky v rámci údržby, ktorá bola prenesená do plánu kontrolnej činnosti na II. polrok 2008, hlavná kontrolórka predkladá  správu z vykonanej kontroly individuálne.

	Správa č. 9/2008 o výsledku kontroly bola prerokovaná s vedúcim odboru dopravy a komunálnych služieb, zodpovednými pracovníkmi za príslušnú agendu za účasti prednostu MsÚ dňa  24. 11. 2008 a následne so zástupcami štatutárnych orgánom zmluvných partnerov individuálne do 8. 12. 2008, z čoho bola vypracovaná Zápisnica z prerokovania správy č. 9/2008 z vykonanej kontroly. 

	Na základe výsledku kontroly boli uložené zodpovedným úlohy – prijať opatrenia na nápravu zistených nedostatkov a na odstránenie príčin ich vzniku, čo tvorí súčasť predkladaného materiálu. 

	Dvaja zmluvní partneri k správe doručili stanovisko a námietky, avšak z kontextu predložených materiálov vyplýva, že len v prípade 1 zmluvného partnera bola čiastočne obhájená skutočnosť, na ktorú kontrola poukázala, čím sa bude vecne príslušných odborný útvar osobitne zaoberať. Všetky materiály sú k nahliadnutiu na útvare hlavného kontrolóra. 

	Splnenie stanovených opatrení bude predmetom následnej kontroly zo strany hlavného kontrolóra. 

   ÚTVAR     HLAVNÉHO    KONTROLÓRA     MESTA     Ž I L I N A

			                S P R Á V A  č. 9/2008

z vykonanej  kontroly dodržiavania Smernice prednostu mestského úradu o postupe pri zabezpečovaní, kontrole a financovaní komunálnych služieb v meste Žilina platná od 1.3.2008 v náväznosti na dodržiavanie Nariadenia Mesta Žilina o udržiavaní  všeobecnej čistoty, ochrany zelene a likvidácii odpadu na území mesta Žilina č.6/1992 v znení doplnkov a zmien a použitia finančných prostriedkov v rámci údržby mestských komunikácií.

Kontrola bola vykonaná v súlade s Plánom kontrolnej činnosti ÚHK na 1. polrok 2008, schválený uznesením Mestského zastupiteľstva č. 3/2008 dňa 11. februára 2008, doplnený o bod a/ a následným poverením č. 9/2008 na vykonanie kontroly, vydaným hlavným kontrolórom Mesta Žilina zo dňa 02. júna 2008.

Kontrolu vykonali :
Libuša Mišová – Vedúca kontrolnej skupiny
kontrolórka Útvaru hlavného kontrolóra č. ÚHK ZA 08 001

Bc. Eva Hellová – Členka kontrolnej skupiny 
kontrolórka Útvaru hlavného kontrolóra č. ÚHK ZA 08 003

Predmet kontroly :
Vykonanie  kontroly dodržiavania Smernice prednostu mestského úradu o postupe pri zabezpečovaní, kontrole a financovaní komunálnych služieb v meste Žilina platná od 1.3.2008 v náväznosti na dodržiavanie Nariadenia Mesta Žilina o udržiavaní  všeobecnej čistoty, ochrany zelene a likvidácii odpadu na území mesta Žilina č.6/1992 v znení doplnkov a zmien a použitia finančných prostriedkov v rámci údržby mestských komunikácií v náväznosti na  dodržiavanie zmluvných podmienok určených medzi zmluvnými partnermi a ustanovení zákona o finančnej kontrole č. 502/2001 Z.z. 

Kontrolované obdobie :                             Marec – máj 2008

Kontrola bola vykonaná v čase     od  02.06.2008        do 31.08.2008

Kontrolou boli zistené nasledovné skutočnosti :
Údržbu mestských komunikácií vykonávajú nasledovné firmy :
Žilinské komunikácie, a.s., Vysokoškolákov 2, Žilina
T + T, a.s., A. Kmeťa 18, Žilina 
Ing. Michal Kopera AGÁT, Bratislavská 431/45 Žilina

Ing. Michal Kopera AGÁT, Bratislavská 431/45, Žilina

S firmou Agát bola uzatvorená Zmluva o diele o zabezpečovaní čistenia mestských komunikácií a verejných priestranstiev podľa  § 261, odst. 2 Obchodného zákonníka č 513/91 Zb. a v zmysle Uznesenia MZ v Žiline č. 6/91 zo dňa 20.09.1991. Zmluva bola uzatvorená dňa 8.2.1994 na dobu 10 rokov. 
V roku 2006, 2007 a 2008 firma Ing. Michal Kopera AGÁT, Bratislavská 431/45 Žilina /ďalej fy AGÁT/ vykonávala a vykonáva hrubé, priebežné čistenie a umývanie mestských komunikácií  na základe objednávky prác pre príslušný rok ako aj na rok 2008 – Verejnoprospešné služby – čistenie mesta  v zmysle kalkulácie jednotkových cien k  rozpočtu pre rok 2008, stanovených zo dňa 28. 12. 2007. 
Je potrebné prejsť do štandardného režimu v zmysle  zákona o verejnom obstarávaní. 

Do konca roka 2001 pri fakturácii čistenia ulíc /v metroch/ sa vychádzalo z pasportizácie po Technických službách Mesta Žilina (TSMŽ), ktorá bola prehodnotená, vyňaté boli ulice, ktoré sa nezametajú v dôsledku zlého stavu vozoviek
Od 1.1.2002 bola  aktualizovaná pasportizácia, z ktorej sa k dnešnému dňu vychádza pri fakturácii prác za čistenie a umývanie ulíc. Náhodne vybraté úseky už len optickou kontrolou naznačujú, že v mnohých prípadoch dĺžka uvedená vo fakturácii nezodpovedá dĺžke ulice v skutočnosti  - príklad: rekonštrukcia ul. Vysokoškolákov /ostrov, kruhový objazd, Solinky- juh, prepojenie Solinky- Vlčince, Moj. Lúčka a pod. 
Z uvedeného vyplýva, že k správnej fakturácii za jednotlivé výkony je nevyhnutné dokončiť projekt, ktorého výstup je nová pasportizácia ulíc, prípadne upraviť súčasnú pasportizáciu o zmeny tak, aby vystihovala reálny stav, pokiaľ nie je dopracovaná rozpracovaná pasportizácia. 

Firma AGÁT v zmysle Smernice prednostu mestského úradu č. 1/2008 o postupe pri zabezpečovaní, kontrole a financovaní komunálnych služieb v meste Žilina (ďalej len Smernica 1/2008),  predkladá mesačný ako aj  týždenný rozpis prác, ktorý poverený pracovník  ODaKS  potvrdí, prípadne upraví  tak, aby požiadavky mesta boli naplnené.
Denné hlásenia sú predkladané v súlade so Smernicou 1/2008,  vykonané práce, ktoré sú rozpísané v hlásení potvrdzuje poverený pracovník ODaKS a následne  sú fakturované.
V denných hláseniach v niektorých prípadoch je uvedené, že boli priebežne čistené  sídliská, centrum, mestská časť bez toho, že by boli vypísané konkrétne  ulice a intenzita ich čistenia, čím sa znižuje priestor na preverenie množstva vykonaných prác.

Pri kontrole náhodne vybraných záznamov o prevádzke motorového vozidla v porovnaní s denným hlásením boli zistené nasledovné nezrovnalosti:
Podľa denného hlásenia zo dňa 18. 3. 2008 sa uvádza:
V noci z 17-18.3.2008 sa vyčistili komunikácie: Rudnaya, Kraskova, Čulena a pokračovalo sa na Hájik, celkom sa vyčistilo 7 236 m.  V zázname o prevádzke vozidla v uvedené dni nie je rozpísané čistenie  ulíc Rudnaya, Kraskova, ale sa uvádza čistenie ulice Nešporova.

V dennom hlásení zo dňa 25.4.2008 je uvedené, že dňa 24.4.2008 sa čistili:
Deň – vyčistila sa po zime mestská časť  Mojšová Lúčka, dočistili sa slepé ulice  so zámkovou dlažbou celoplošne, mimoriadne sa začali čistiť komunikácie na cintorín Sovietskych vojakov, celkom sa pozametalo 9 236 m. 
V zázname o prevádzke motorového vozidla je uvedené , že sa čistila Paľova Búda a Mojšová Lúčka.
Porovnaním náhodne vybraných denných hlásení podľa Smernice 1/2008 s dennými záznamami o prevádzke motorového vozidla   bolo zistené, že uvedené údaje  nie sú totožné, čo má za následok spochypnenie dôveryhodnosti záznamov. 

V úvode implementácie Smernice 1/2008 – v mesiaci marec 2008 v denných hláseniach zmluvný partner jasne  uvádzal, ktoré komunikácie sa čistili a hlavne intenzita ich čistenia. 
Pri kontrole náhodne vybraných denných hlásení boli zistené nasledovné nezrovnalosti:
V hlásení zo dňa 07.3.2008  na 6. 3. 2008 sa uvádza že sa vyčistili komunikácie v celkovej dĺžke  8.756 m,  pričom podľa prepočtu, zo strany kontrolórov, vychádzajúc z údajov z pasportizácie správne má byť  5.992 m, čo tvorí rozdiel 2.764 m v neprospech mesta. 
V hlásení zo dňa 10. 3.2008 na 7.3. 2008 sa uvádza, že sa vyčistili komunikácie v celkovej dĺžke 9.658 m, pričom podľa prepočtu kontrolórov vychádzajúc z údajov z pasportizácie správne má byť 13.980 m, čo tvorí rozdiel 4.322 m  v prospech mesta. 
Porovnaním denných hlásení v zmysle Smernice 1/2008  s jestvujúcou pasportizáciou možno konštatovať, že sú nezrovnalosti  a to plocha ulíc, ktorá sa uvádza v dennom hlásení, ktorá nekorešponduje s plochou, ktorú fy Agát má uvedenú v pasportoch.

V mesiaci apríl 2008  v denných  hláseniach  sa uvádza , ktorá   mestská časť sa poumývala – názov obce a nie ulica, taktiež pri priebežnom  čistení, zametaní ku koncu mesiaca sa uvádzajú len názvy  sídlisk   Vlčince IV, I, III,  centrum, Malá Praha.
V denných hláseniach  zo dňa 15.4.208 a 16.4.28 v prímestskej časti Bytčica, 18.4.2008 Rosinky sú uvedené ulice, ktoré boli čistené, ale nezodpovedajú metrom ktoré sú vyúčtované podľa aktualizovanej pasportizácie.
Na základe predložených hlásení, je rozporuplne uvedené koľko metrov mestských komunikácií bolo čistených pri porovnaní  s pasporizáciou, pričom už nie sú jasne definované ulice ako aj intenzita čistenia. 

Priebežné zametanie a čistenie parkovísk bolo vykonávané aj v spolupráci s pracovníkmi aktivačných činností  pre Mesto Žilina a to v 19, 20 a 21 týždni.

Prílohy:
•	Objednávka + príloha Jednotkové ceny k rozpočtu roku 2008 za čistenie mesta 
•	Zoznam mestských komunikácií na strojné zametanie aktualizovaný k 1. 1. 2002

Správa bola vypracovaná v Žiline dňa: 30. 09. 2008 

Firma T+T, a.s., A. Kmeťa 18, Žilina ( ďalej fy T + T )

Zmluvný partner zabezpečuje práce pre mesto na základe Zmluvy o zabezpečení strojného a ručného zametania mesta, vývozu malých smetných nádob a údržbe čistoty zastávok MHD v meste Žilina zo dňa  31. 3. 1999 firma T+T, s.r.o. Žiilina ako dodávateľ na dobu určitú 
od 1. 04. 1999 do 31. 12. 2005. Táto zmluva bola upravená Dodatkom č. 1  zo dňa 30. 12. 2005 s účinnosťou od 1. 1. 2006, ktorý okrem iného upravil bod VI. Zmluvy, podľa ktorého doba platnosti zmluvy sa predlžuje  do 31. 3. 2011. 
Na základe vyššie uvedeného zmluvného vzťahu zmluvný partner  zabezpečuje :
-	strojové a  ručné zametanie chodníkov a verejných priestranstiev 
-	vývoz malých smetných nádobiek na území mesta Žilina
-	údržbu zastávok MHD na území mesta Žilina
Cena a sadzby za jednotlivého úkony a za poskytnuté práce bola určená vzájomnou dohodou, ktoré sú definované v Zmluve. Dodatkom č.1  platnosť zmluvy sa predĺžila do 31.03.2011, pričom ceny za poskytované práce neboli dodatkom riešené. 
Zistenie:
Podpísaním Dodatku č. 1  s účinnosťou od roku 2006 s platnosťou do roku 2011 bola predĺžená zmluva o zabezpečení strojného a ručného zametania mesta, vývozu malých smetných nádob a údržbe čistoty zastávok MHD v meste Žilina bez výberu dodávateľa na práce v súlade so  zákonom  o verejnom  obstarávaní. 
Dodatok č. 1 účinný od 1. 1. 2006 nepojednával o úprave ceny za poskytnuté práce (služby), avšak tieto boli upravené Návrhom rozpočtu 2006 Čistenie mesta T+T, a.s., Žilina, ktorý zásadným spôsobom upravuje tarify, bez uvedenie aktuálneho inflačného koeficientu určeného MFSR a ktorý bol a aj v súčasnosti je akceptovaný ako podklad pre fakturáciu, pričom tento dokument nie je ošetrený podpisom zmluvných strán.
Cena za poskytnuté práce (služby) nebola upravená v zmysle zmluvy, ktorá o tejto skutočnosti pojednáva v samostatnom článku III zmluvy, pričom v návrhu rozpočtu bol rozšírený aj predmet zmluvy nad rámec podpísanej zmluvy.
Kontrola túto skutočnosť vyhodnocuje ako závažný nedostatok pri evidovaní zmluvných dokladov a ich náležitosti v prepojení na dodržiavanie hospodárnosti, efektívnosti a účinnosti pri hospodárení s verejnými prostriedkami. 

Podľa Smernice prednostu mestského úradu č. 1/2008,  o postupe  pri zabezpečovaní, kontrole 
a financovaní komunálnych služieb v meste Žilina, Fy T+T  predkladá mesačný a týždenný rozpis prác a činností ODaKS, ktorý tento návrh potvrdí, prípadne upraví. V týždennom rozpise prác sú uvedené jednotlivé činnosti, ktoré budú vykonávané podľa ulíc a dní v týždni.  Vykonané práce sú predkladané denne ODaKS, ktoré zamestnanec odboru kontroluje a potvrdzuje  elektronickou poštou.

Podľa jednotlivých činností kontrola môže vyhodnotiť nasledovné skutočnosti:

Strojné zametanie
Podľa faktúry za mesiac máj 2008 /prílohy – denné hlásenie vykonaných prác / a predložených záznamoch o prevádzke stroja  fy T+T bolo zistené :

Chodníky, ktoré sa zametajú strojne a sú uvedené v prílohe faktúry, podľa dní  a ulíc nezodpovedajú tým, ktoré sú uvedené v záznamoch o prevádzke stroja a ploche v m2.  Čistenie chodníkov, ktorých výkony sa uvádzajú v m2, sú v záznamoch  vyznačené len ceruzkou. Ich skutočnú dĺžku je veľmi obtiažne zistiť, nakoľko predložený harmonogram strojového čistenia nie je aktualizovaný. Kontrola skutkový stav  nemohla odsúhlasiť ani podľa rajónov  (Hliny I. až VIII., centrum mesta a priľahlé ulice, ) vyčistených chodníkov, vzhľadom na neaktuálnosť zoznamov. V letnom období je potrebné zobrať do úvahy aj  tú skutočnosť, že na námestiach a priľahlých uliciach sa nachádzajú letné terasy, čím dochádza k záberu verejného priestranstva, ktoré nie je predmetom čistenia. 

Kontrolou záznamov a faktúry bolo zistené :
Strojné zametanie vykonávajú   zariadenia  Ravo č.1 a Ravo č.2 pred ktorými   4 pracovníci vykonávajú ručné zametanie.
V mesiaci marec a apríl v denných hláseniach  sa prevažne uvádza strojné čistenie Ravo č.1 a Ravo č. 2  bez vyznačenia miesta čistenia. V týchto záznamoch o prevádzke stroja  sú uvedené ulice a sídliská a m2 sú  vyznačené ceruzkou spolu pre všetky ulice. 
Podľa predložených dokladov - záznam v porovnaní denného hlásenia -  nebolo možné odsúhlasiť  intenzitu čistenia - koľko krát bola ulica strojovo čistená. 

Z preverenia vyplýva, že chýba presný rozpis ulíc, chodníkov, ktoré sa čistia, nie sú vyznačené  m2 jednotlivých ulíc, chodníkov. Dodatkom č. 1 k zmluve nebola vypracovaná nová rajonizácia pre strojné čistenie. Súčasťou podkladov pre výkon kontroly fakturovaných prác je aj Harmonogram strojového čistenia, ktorý určuje rajóny podľa ulíc a intenzitu čistenia, pričom musíme konštatovať, že nie je parafovaný podpismi zmluvných strán, alebo inými nezameniteľnými znakmi, aby nebola spochybnená jeho relevantnosť  a potvrdená záväznosť pre zmluvné strany, ako aj jeho aktualizácia.
Nesúhlasí rozpísané čistenie jednotlivých chodníkov, ulíc podľa Záznamu o prevádzke stroja s denným hlásením vykonaných prác.

Vývoz malých smetných nádob :
Vývoz malých smetných nádob sa vykonáva pravidelne podľa týždenného hlásenia, kde sú uvedené dni, ulice, obvody  a tieto sú v dennom  výkaze vykonaných prác  vyznačené  len v počte kusov. Podľa záznamu o prevádzke motorového vozidla ( doklad fy T+T ) je uvedené, že sa vyvážali malé smetné nádoby v obvode č.1 až 6 + Solinky, Vlčince, Bôrický park a priľahlé obce  a počet smetných nádob. Obvod č. 1 až 6 predstavuje dni v týždni ( pondelok až sobota).
V týždennom hlásení podľa dní , ktoré sa pravidelne opakuje  sa uvádza:
 pondelok 5.5.2008 ( obvod č. 1 ) sa vyvážajú smetné nádoby: centrum, Bulvár, Plaváreň, Junior, Bajzova, Mojšova Lúčka, Rosinky, Trnové, Bánová, Závodie, Budatín 
v zázname o prevádzke motorového vozidla je uvedené , že sa vyvážali smetné nádoby : obvod č.1, M. Lúčka, Trnové, Bytčica, Bánová, Závodie, Budatín  - 310 košov  
Rosinky nie sú uvedené a naviac sa vyvážalo v Bytčici  - rozdiel
útorok  12.5.2008 ( obvod č. 2 ) sa vyvážajú smetné nádoby: centrum, Bulvár, Plaváreň, Junior, Veľký diel, Vlčince, Solinky, Bôrický park
v zázname o prevádzke motorového vozidla je uvedené, že sa vyvážali smetné nádoby: obvod č.2, Vlčince, Solinky, Bôrický park - 320 košov 
Rozdiel medzi týždenným  hlásením a skutočne vykonanom vyvážaní
streda 13.5.2008 ( obvod č.3)  sa vyvážajú smetné nádoby: centrum, Bulvar, Plaváreň, Junior, Bajzova, Športová hala, Vlčince, P. Chlmec
v zázname o prevádzke motorového vozidla je uvedené, že sa vyvážali smetné nádoby : obvod č.3, SAD, ŠH, Plaváreň, kostol Vlčince, park P. Chlmec, Rondel  - 325 košov 
Rozdiel medzi týždenným hlásením a skutočne vykonanými vývozmi
štvrtok 22.5.2008 ( obvod. 4) sa vyvážajú smetné nádoby: centrum, Bulvár, Plaváreň, Vlčince, Bôrický park, Solinky
v zázname o prevádzke motorového vozidla je uvedené, že sa vyvážali smetné nádoby: obvod č.4, Vlčince, Solinky, Bôrický park - 340 košov  - Rozdiel -  chýba Bulvár
piatok 23.5.2008 ( obvod č. 5) sa vyvážajú smetné nádoby : centrum, Bulvár, Junior, Bajzová, žel. Stanica, TESKO, Hurbanova ul. – úrad práce, Brodno, Vranie
v zázname o prevádzke motorového vozidla je uvedené, že sa vyvážali smetné nádoby: (obvod č. 5), SAD, Brodno, Vranie, KNM – 360 košov  
Rozdiel medzi týždenným hlásením a skutočne vykonanými vývozmi
sobota 31.5.2008 ( obvod č. 6) sa vyvážajú smetné nádoby: centrum, Bulvár, Junior, Solinky, Veľký Diel, Vlčince, Bôrický park, P. Chlmec, Budatín
v zázname o prevádzke motorového vozidla je uvedené, že sa vyvážali smetné nádoby: (obvod č. 6), Vlčince, Solinky – 330 košov
Rozdiel medzi týždenným hlásením a skutočne vykonanými  vývozmi
Uvedené dni boli  vybrané náhodne.
Podľa náhodne zvolených dní pre odsúhlasenie vývozu malých smetných nádob možno konštatovať, že  hlásenie vývozu malých smetných nádob v porovnaní s evidenciou v  zázname o prevádzke motorového vozidla zmluvného partnera sú nezrovnalosti, ktoré deklarujú nesúlad medzi hlásením a skutočne prevádzaním úkonov pri vývoze malých smetných nádob. Systém zavedených denných hlásení nie je v súlade s internou evidenciou zmluvného partnera, preto je otázna účinnosť kontroly pracovníka MsÚ.
Podľa  evidencie majetku mesta k 22.5.2008,   mesto vlastní 470 ks rôznych smetných nádob ozdobných, STRADA, plechových, CITY, BIN  z toho na sklade fy T+T sa nachádza 21 ks.
Je nevyhnutné nastaviť taký systém vývozu smetných nádob a jeho kontroly, ktorý bude jednoduchý, transparentný, kontrolovateľný a efektívny.

Vyúčtovanie za vývoz smetných nádob za mesiac marec, apríl, máj
Marec       smetné nádoby  7 555 ks x 16,36 = 123 599,80   +  19 % DPH
                 účel.fin. rezerva 7 555 ks x  1,44  =   10 879,20   +  19% DPH
apríl          smetné nádoby   8 110 ks x 16,36 = 132 679,60   +  19% DPH
                 účel.fin. rezerva  8 110 ks x   1,44 =   11 678,40   +  19% DPH
Máj           smetné nádoby    8 755 ks x 16,36 = 143 231,80   + 19 % DPH
                 účel.fin. rezerva  8 755  ks x   1,44 =   12 607,20   + 19 % DPH
Účelová finančná rezerva predstavuje poplatok za uzatvorenie rekultivácie a monitorovanie skládky, čo vyplýva zo zákona o odpadoch č. 223/2001 Z.z. a je to odvod finančných prostriedkov na samostatný účet, ktorý kontroluje inšpekcia životného prostredia na konci kalendárneho roka.
Poplatok účelová finančná rezerva nie je ošetrená  zmluvne, kde by bola definovaná odvolávku na právnu úpravu, výšku poplatku, formu, spôsob a adresnosť odvádzania. 

Čistenie autobusových  zastávok a podchodov
Čistenie autobusových zastávok a podchodov  sa vykonáva pravidelne podľa týždenného hlásenia, kde sú uvedené dni, ulice na ktorých sa zastávky, podchody  čistia. V dennom výkaze vykonaných prác je uvedené, koľko pracovníkov čistilo zastávky a podchody v hodinách. Podľa predloženého zoznamu  zastávok v meste Žilina k 03/2007 fy T+T  na území mesta a priľahlých obciach čistí 122 autobusových zastávok  a podchodov: Viadukt, Rondel ,Plaváreň, socha J.M.Hurbana, Slovena, Matica Slovenská.
Vyúčtovanie čistenia autobusových zastávok a podchodov za mesiac marec, apríl, máj :
Marec        čistenia zastávok a podchodov   304 hod x 120,25 = 36 556,00 Sk + 19% DPH
Apríl          čistenie zastávok a podchodov   352 hod x 120,25 = 42 328,00 Sk + 19% DPH
Máj            čistenie zastávok a podchodov   320 hod x 120,25 = 38 480,00 Sk + 19% DPH
Kontrolou neboli zistené porušenia pri výkone tejto činnosti. 
CMZ – dozber nečistôt
Dozber nečistôt v centrálnej mestskej zóne sa vykonáva pravidelne každý deň. V denných výkazoch, ktoré sú súčasťou prílohy faktúry sa dozber nečistôt  uvádza v m2 . Kvalitu vykonaných prác nie je možné posúdiť jednoznačne s odstupom času, ale možno konštatovať, že tieto časti mesta pôsobia upravene a čisto. 
Vyúčtovanie dozberu nečistôt v centrálnej mestskej zóne za mesiac marec, apríl, máj :
Marec      CZM - dozber nečistôt   269 800 m2  x 1,13 = 304 874,00 Sk  + 19 % DPH
Apríl        CZM –dozber nečistôt   293 600 m2  x 1,13 = 331 768,00 Sk  + 19 % DPH
Máj          CZM – dozber nečistôt  297 000 m2  x 1,13 = 335 610,00 Sk  + 19 % DPH
Činnosť – dozber nečistôt CMZ nie je uvedená v základnej zmluve  z roku 1999, ani nie je doplnená v dodatku č. 1 zo dňa 30. 12. 2005. Táto činnosť je doplnená v Návrhu rozpočtu 2006 pod položkou B.5, ktorý ako som už uviedla vyššie, nie je ošetrený podpisom ani iným verifikačným znakom zmluvných strán. 
Zároveň spochybňujeme  nastavenie tohto kritéria v pomere m2 x koeficient vzhľadom na efektívnosť, hospodárnosť a účelnosť takto fakturovanej služby pre mesto v porovnaní s jeho nákladovosť.  Odporúčame zásadným spôsobom prehodnotiť fakturáciu na túto službu a nastaviť také kritérium za vykonané služby, ktoré nebudú zjavne nevýhodné pre mesto. 

V závere kontroly zmluvného vzťahu možno vytknúť výber partnera bez VO, nedostatočné dokumenty zmluvného vzťahu v nadväznosti na dodatky a prílohy, zmeny v jednotkových kalkuláciách bez podchytenia v zmluvných dokumentoch, z čoho vyplynuli nedostatočne vyprecizované podklady pre fakturáciu a  akceptovanie predložených fakturácií bez vydokladovanie podkladov o preukázaní vykonaných prác. 
Porušenie § 9 zákona č. 502/2001 Z. z.:
ods.1) „Predbežnou finančnou kontrolou sa so zameraním na dodržiavanie hospodárnosti, efektívnosti a účinnosti overuje, či je pripravovaná finančná operácia v súlade so schváleným rozpočtom orgánu verejnej správy, so zmluvami uzatvorenými orgánom verejnej správy alebo inými rozhodnutiami o hospodárení s verejnými prostriedkami a či je v súlade so všeobecne záväznými právnymi predpismi.“
Ods 2) „Po vykonaní predbežnej finančnej kontroly sú osoby podľa odseku 2 povinné oznámiť vedúcemu orgánu verejnej správy zistené nedostatky.“
Porušenie § 10 zákona č. 502/2001 Z. z.:
Ods. 1) „Priebežnou finančnou kontrolou sa overuje
a)	úplnosť a preukázateľnosť účtovných alebo iných dokladov súvisiacich s kontrolovanou finančnou operáciou,
b)	súhrn skutočností podľa § 9 ods. 1,
c)	vykonanie predbežnej finančnej kontroly.“
Prílohy:
•	Zmluva o zabezpečení srojného a ručného zametania mesta ....
•	Dodatok č. 1 k zmluve ........
•	Čistenie zastávok v mesta Žilina 03/2007 – bez identifikácie
•	Evidencia malých smetných nádob „Strada“ – bez identifikácie
•	Montáž smetných nádob – „Strada“ – zastávky – bez identifikácie
•	Evidencia malých smetných nádob – plechové v betónových podstavcoch – bez indentifikácie
•	Harmonogram strojového čistenia – bez identifikácie
•	Návrh rozpočtu 2006 – bez podpisu a identifikácie

Správa bola vypracovaná v Žiline dňa  30. 09. 2008
Žilinské komunikácie, a.s., Vysokoškolákov 2, 010 08 Žilina (ďalej len ŽK).

Zmluvné strany Mesto Žilina (ďalej len objednávateľ) a Žilinské komunikácie a.s. (ďalej len zhotoviteľ) uzatvorili Zmluvu o diele v zmysle Obchodného zákonníka č. 513/91 Zb. podľa § 261 odst. 2 zo dňa 6.8.1993 o zabezpečovaní údržby, opráv, rekonštrukcií za úplatu na dobu 10 rokov. Dňa 24. 10. 2002 bol uzatvorený dodatok č. 1, ktorý okrem iného upravuje dĺžku zmluvného vzťahu na dobu určitú a to do 31. 12. 2012  a dodatok č. 2 zo dňa 29.12.2003, ktorý upravuje predmet činnosti. V oblasti údržby komunikácií bola dohodnutá komplexná letná  a zimná údržba. Čo sa týka objemu finančných prostriedkov na rok 2008 bol predbežne odsúhlasený oboma stranami, v celkovej výške 43 950 tis. Sk. Tento objem finančných prostriedkov však nie je záväzný, je len orientačný, čo znamená, že skutočnosť čerpania môže byť vyššia alebo nižšia.   
Podpísaním Dodatku č. 1  došlo k predĺženiu zmluvného vzťahu v čase platného zmluvného vzťahu do roku 2012 bez výberu dodávateľa na práce v súlade so zákonom o verejnom  obstarávaní. 

V zmysle Smernice prednostu mestského úradu o postupe pri zabezpečovaní, kontrole a financovaní komunálnych služieb v meste Žilina č. 1/2008, účinná od 1. marca 2008,  je dodržaný  článok 2 a 3, kde sa pravidelne predkladajú mesačné a týždenné rozpisy prác ODaKS, ktoré odbor potvrdí, prípadne upraví.. Predkladanie denných hlásení sa vykonáva pravidelne, pričom aj následné odsúhlasovanie prác a činností zo strany ODaKS je pravidelné.

Ceny prác a výkonov sú v zmysle čl. V. Zmluvy o diele  tvorené dohodou uzatvorenou medzi technickým dozorom objednávateľa  na jednej strane a zhotoviteľom na druhej strane, vychádzajúc z platných cenníkov.
Pri kontrole boli predložené návrhy cien za jednotlivé výkony  a činnosti,  podľa ktorých sa uskutočňuje aj fakturácia. 
Jedná sa o tieto cenníky:
- Návrh ceny za výkon správy na MK v Žiline
- Návrh cien za výkon letnej údržby na MK platný od 1.11.2005
- Návrh cien za výkon letnej údržby na MK v Žiline platný od 1.11.2005
Ani jeden z týchto cenníkom nie je opatrený podpisom oboch zmluvných strán.
Cenníky, ktoré boli kontrole predložené nespĺňali náležitosti - dokumenty neboli ošetrené podpisom zmluvných strán, ani žiadnou inou parafou, identifikačným znakom, ktorý by určoval záväznosť týchto  dokumentov pre konkrétnych zmluvných partnerov. 
Následne po urgencii boli  tieto dokumenty doložené – pričom za MsÚ vystupoval vedúci odboru dopravy – technický dozor.
Je potrebné prehodnotiť aktuálnosť nastavených kritérií stanovených v cenníkoch viď nižšie uvedené skutočnosti.

V mesiacoch marec až máj Žilinské komunikácie vykonávali pre mesto Žilina nasledovné činnosti pri ktorých sme previedli kontrolu:
- rekonštrukcia uličných vpustov a zároveň aj čistenie uličných vpustov
- správa MK v Žiline
- kontrola a údržba CSS
- ostatné stavebné práce
- zimná údržba 
- strojné a ručné čistenie po ZÚC
- kosba cestnej zelene 
- oprava porúch (výtlkov)
- vodorovné a zvislé dopravné značenie
- rekonštrukcia zástavkového pásu, oprava chodníka na cintoríne v Budatíne,  oprava MK      Žilinská Lehota. 

Mesačný prehľad vykonaných prác vyjadrených v Sk:
por. čís. | popis vykonaných prác | marec | apríl | máj | spolu
1. | rekonštrukcia uličných vpustov | 472 520,50 Sk | 408 083,50 Sk | 692 863,80 Sk | 1 573 467,80 Sk
| a zároveň aj čistenie uličných spustov | | | |
2. | za správu MK v Žiline | 81 911,30 Sk | 81 911,30 Sk | 81 911,30 Sk | 245 733,90 Sk
3. | za kontrolu a údržbu CSS | 128 377,20 Sk | 124 236,00 Sk | 128 377,20 Sk | 380 990,40 Sk
4. | za ostatné stavebné práce | 125 150,90 Sk | 30 804,20 Sk | 110 191,40 Sk | 266 146,50 Sk
5. | za zimnú údržbu | 1 106 288,40 Sk | – | – | 1 106 288,40 Sk
6. | za atrojné a ručné čistenie po ZÚC | 145 165,10 Sk | 74 598,80 Sk | – | 219 763,90 Sk
7. | za kosbu cestnej zelene | – | 10 345,90 Sk | 318 445,60 Sk | 328 791,50 Sk
8. | za opravu porúch (výtlkov) | 108 075,00 Sk | 1 329 870,20 Sk | 1 535 106,80 Sk | 2 973 052,00 Sk
9. | za vodorovné a zvislé dopravné znač. | 83 189,20 Sk | 204 618,60 Sk | 1 275 241,70 Sk | 1 563 049,50 Sk
10. | za rekonštrukcia zástavkového pásu, | | 1 194 674,10 Sk | | 1 194 674,10 Sk
| oprava chodníka na cint. Budatín, | | 489 945,50 Sk | | 489 945,50 Sk
| oprava MK Žilinská Lehota | | | 352 839,20 Sk | 352 839,20 Sk
| Spolu: | 2 250 677,60 Sk | 3 949 088,10 Sk | 4 494 977,00 Sk | 10 694 742,70 Sk

Kontrolou bolo zistené:    
                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                            
1. Rekonštrukcia a čistenie uličných vpustov
Podľa  článku III. odst. 2 písm. c)  Zmluvy o diele  zo dňa 6.8.1993 a v znení dodatku č. 1 zo dňa 24.10.2002 a dodatku č. 2 zo dňa 29.12.2003 majú Žilinské komunikácie vykonávať opravy odvodňovacieho systému komunikácií. 
V rozpočte pre rok 2008 je na túto činnosť vyčlenených objem finančných prostriedkov vo výške 2 500 tis. Sk. Dňa 23.6.2008 bola vykonaná kontrola čistenia uličných vpustov a rigolov. Fyzicky boli prepočítané vpusty na uliciach: 
Javorku, Martinského, Petrovského, Poľná, Rudnaya, Majochova, Festivalová, Gabriela Pavolku, Stavbárska, Čuleňova, Jarná. Na týchto uliciach sa nachádza celkom 139 ks vpustov, ktoré z povrchovej časti boli pomerne čisté.  V mesiaci marec 2008 bolo vyčistených celkom 552 ks vpustov. Cena za vyčistenie jedného vpustu v zmysle návrhu cien za výkon letnej údržby na MK v Žiline podľa predložených podkladov je 566,- Sk bez DPH. 
Čo sa týka rekonštrukcie uličných vpustov, v mesiaci marec 2008 podľa fakturácie boli zrekonštruované vpusty na ul. Na štadión v počte 1 ks v celkovej hodnote 13 127,43 Sk, na ulici A. Bernoláka  v počte 2 ks s celkovou hodnotou 28 758,35 Sk, ďalej na ul. Lichardovej v celkovej hodnote 33 347,10 Sk. Výkon kontroly bol zameraný na  samotné prevedenie prác, pričom možno potvrdiť, že práce boli vykonané.
V mesiaci apríl bolo celkom vyčistených  567 ks uličných vpustov.
V mesiaci máj bolo celkom vyčistených 391 ks  uličných vpustov. V mesiaci máj bola vykonaná aj rekonštrukcia uličných vpustov v celkovej hodnote 163 016,90 Sk, na uliciach Puškinova, ul. 1. mája, Kvačalova, Na Šefranici od Jánošíkovej.
Na týchto uliciach bola vykonaná aj fyzická kontrola, kde  bolo zistené, že  na  Puškinovej ulici nie je vykonaná konečná úprava osadenej uličnej vpuste aj napriek tomu, že bola vyfakturovaná. Konečná úprava komunikácie pri osadení vpustí nebola  ani na ul. Na Šefranici v počte 3 ks. Ďalej bolo zistené, že mreža žľabová s rámom bola na uliciach Puškonova, Kvačalova, Na Šefranici fakturovaná v hodnote 4 280,- Sk za 1 ks a na ul. 1. mája bola vyfakturovaná v hodnote 5 240 ,- Sk Na základe rozdielnych fakturovaných hodnôt mreží, sme požiadali o predloženie dokladov o nákupe mreží. Tieto nám do ukončenia kontroly neboli predložené. 
Následne bolo skontrolované zriadenie šachty na jestvujúcom potrubí na ul. Železničná v Budatíne a porovnanie s faktúrou č. 2008/159 v celkovej hodnote 248 434,90 Sk.   Ani v tomto prípade nekorešpondovali vykonané práce s fakturáciou, nakoľko nebola vykonaná konečná úprava komunikácie, pričom za túto činnosť bola mestu fakturovaná čiastka 6 670,- Sk (betón asfaltový tr.1 ).

Vo fakturácii Fa č. 2008/159 zo dňa  31. 05. 2008  boli vyfakturované výstražné dopravné značenia, v počte 9 ks a  2 ks cestovné stojany dvojité v celkovej hodnote 18 370,- Sk.  Kontrola následne preverila  prevod dopravného značenia  do majetku mesta, čo sa neudialo. 
Dopravné značenie nemalo byť predmetom fakturácie, nakoľko dopravné značky zostali v majetku Žilinských komunikácií a tvoria nevyhnutné bezpečnostné prostriedky pre zabezpečenie predmetu činnosti zmluvného partnera,  z toho titulu nie je opodstatnená fakturácia vo výške uvedenej vyššie.

Ďalej boli prekontrolované opravy výtlkov so živičnými krytinami. Fyzická kontrola bola vykonaná na týchto uliciach: Tajovského , Cesta k Paľovej búde, Bratislavská. Fakturované práce boli  vykonané.

2. Správa MK v Žiline
Na základe Zmluvy o dielo zo dňa 6.8.1993 v znení dodatkov č. 1 a 2 v  mesiacoch marec, apríl a máj bolo fakturované  za správu MK  v celkovej výške 245 733,90 Sk. Mesačná cena 81.911,27 s DPH za výkon správy bola fakturovaná na základe Návrhu cien. 
Výkon správy MK podľa  návrhu cien zahŕňa tieto činnosti 
1.	Vydávanie, kontrola a preberanie rozkopávok
2.	Jednania a komisie
3.	Odsúhlasovanie PD
4.	Hlavné prehliadky MK
5.	Dispečerska služba
Pri kontrole faktúr za túto činnosť možno konštatovať, že fakturácia bola prevádzaná paušálne v rovnakej výške každý mesiac, podľa nastaveného interného Návrhu cien za výkon správy na MK v Žiline bez uvedenia  súpisu vykonaných prác a služieb,  neboli priložené rozpisy jednotlivých výkonov správy, ktoré boli predmetom fakturácie, pričom zmluva hovorí, že fakturácia za výkon správy sa bude vykonávať mesačne, ale nie paušálnou čiastkou, pričom nastavené kritéria pre fakturovanú sumu nie sú podľa záverov kontroly reálne a sú nadsadené.

3. Kontrola a údržba CSS 
Kontrola a údržba cestnej svetelnej signalizácie je fakturovaná na základe Zmluvy o diele  zo dňa 6.8.1993 článku III. zmluvy odst. 2 písm. d). Fakturácia za kontrolu a údržbu cestnej svetelnej signalizácie bola realizovaná v mesiacoch marec, apríl, máj 2008 ( viď. tabuľka mesačný prehľad vykonaných prác). Pri fakturácii sa vychádzalo z cenníka „Návrhu cien na výkon letnej údržby. 
Pri jednotlivých faktúrach za túto činnosť nie sú priložené žiadne podklady, že fakturované práce aj skutočne boli realizované. Vo faktúrach sa uvádza, že sa denne skontrolovalo 20 cestných signalizačných zariadení za 174,- Sk/1 zariadenie/deň, bez bližšej identifikácie, pričom nie je však uvedená ani lokalizácia podľa ulíc alebo iného identifikačného znaku, o ktoré cestné signalizačné zariadenia sa jedná. Celková fakturovaná hodnota za cestné signalizačné zariadenia je uvedená v tabuľke.

4. Ostatné stavebné práce 
Táto činnosť bola vykonávaná na základe Zmluvy o dielo zo dňa 6.8.1993   článku III. zmluvy odst. 3 písm. d)  a dodatku č. 2 k zmluve o dielo zo dňa 29.12.2003. 
V mesiaci marec boli vyfakturované práce, ktoré bolo potrebné vykonať urýchlene, napr. čistenie komunikácií po nehode, oprava prepadnutej vozovky, oprava porúch na dlažbe v MPR a autobusových pásoch, čistenie nánosov na komunikáciách po dažďoch,... Jedná sa o činnosti, ktoré nebolo možné v čase kontroly aj overiť.
   
5. Zimná údržba
Zimná údržba bola vykonávaná v mesiaci marec. Predmetom fakturácie bolo hrnutie snehu, posyp chemickým materiálom, posyp zmiešaným materiálom. 
Táto činnosť bola predmetom správy zo zimnej údržby a s odstupom času nebolo možné fakturované práce skontrolovať.
   
6.Strojné a ručné čistenie po ZÚC
Táto činnosť bola vykonávaná v mesiacoch marec – apríl. 
Aj táto činnosť bola predmetom správy ohľadom zimnej údržby a ani v tomto prípade nebolo možné fakturované práce preveriť. 

7. Kosba cestnej zelene 
Táto činnosť bola vykonaná v mesiacoch apríl, máj 2008. 
Jedná sa o kosenie trávnatých porastov pozdĺž ciest, do vzdialenosti 1,5 m. Na túto činnosť v návrhu rozpočtu na rok 2008 je vyčlenených 1 200 tis. Sk. Kontrola bola vykonaná na ul. Vysokoškolákov, Cesta k Paľovej Búde, Bôrická cesta. 
Môžeme konštatovať, že aj s odstupom času bolo zrejme, že táto činnosť bola aj vykonaná.

8. Oprava porúch a výtlkov
V mesiaci marec bola vykoná oprava výtlkov na týchto uliciach: Gabajova, Puškonova, A. Bernoláka, Bôrická cesta, Hronského, Hálkova, kde bolo celkom použitého 34 t materiálu.    
V mesiaci apríl bola vykonaná oprava výtlkov na uliciach v celkovom počte 21, kde bol použitý materiál v celkovom objeme 255,3 t.
V mesiaci máj bola vykonaná oprava výtlkov na 36-tich uliciach v celkovej hodnote 1 535 106,80 Sk, kde bolo použitého 294,7 t materiálu. 
Fyzicky boli prekontrolované výtlky na uliciach Tajovského,  Cesta k Paľovej búde, Bratislavská,  Framborská, Fraňa Mráza, Sasinkova. Oprava týchto ulíc prebehla v mesiaci máj. Práce boli vykonané, ale nebolo možné skontrolovať objem materiálu, ktorý bol použitý na tieto výtlky.  

9. Vodorovné a zvislé dopravné značenie
Táto činnosť sa vykonáva v súlade s článkom III. odst. 2 písm. d) Zmluvy o diele. Práce         v  oblasti vodorovného dopravného značenia boli vykonané v mesiacoch  apríl, máj. Miestnym zistením bola vykonaná kontrola na uliciach  Štefánikova,  Jánošíkova,  Spanyolova, Tajovského, Vysokoškolákov, Saleziánska. Pri kontrole bolo zistené, že na ul. Saleziánska vodorovné dopravné značenie stredovej čiary o šírke 0, 125 mm a dĺžke 563 m bolo  fakturované, ale podľa hodnotenia členov kontroly nebolo vykonané, nakoľko bolo značne ošúchané. 
Značenie sa prevádza na základe dokumentu Výmery VDZ v Meste Žilina, ktorý je taktiež  bez identifikačných znakov, prípadne podpisov zmluvných strán. 

10. ŽK v mesiacoch  apríl, máj vykonali údržbu a opravu MK v Žilinskej Lehote, rekonštrukcia zastávkového pásu na ul. Hviezdoslavova a oprava chodníka v Budatíne na cintoríne v celkovej hodnote 2 037 458,80 Sk. 

Pri fakturácii sa objavuje koeficient za prevádzkové vplyvy alebo sťažené podmienky, ktoré  nie sú vydokladované objektívnym zdôvodnením navýšenia základnej sumy. 

Pri kontrole sme dospeli k záveru, že plochy čistenia komunikácií nie je možné s presnosťou určiť v dôsledku rozdielnych pasportizácií jednotlivých kontrolovaných subjektov s nadväznosťou na intenzitu čistenia. 
Dávame do pozornosti tú skutočnosť, že v zmysle článku III. odst. 4 písmeno a) Zmluvy o diele zo dňa 6.8.1993 v znení dodatkov v oblasti inžinierskej činnosti, majú ŽK viesť a trvale aktualizovať príslušné pasporty.
Opätovne nedostatočná pasportizácia, ktorá mala byť aktualizovaná aj v zmysle zmluvy zmluvným partnerom. 

V závere kontroly zmluvného vzťahu možno vytknúť výber partnera bez VO, nedostatočné dokumenty zmluvného vzťahu v nadväznosti na dodatky a prílohy, zmeny v jednotkových kalkuláciách bez podchytenia v zmluvných dokumentoch, z čoho vyplynuli nedostatočne vyprecizované podklady pre fakturáciu a  akceptovanie predložených fakturácií bez vydokladovanie podkladov o preukázaní vykonaných prác. 
Porušenie § 9 zákona č. 502/2001 Z. z.:
ods.1) „Predbežnou finančnou kontrolou sa so zameraním na dodržiavanie hospodárnosti, efektívnosti a účinnosti overuje, či je pripravovaná finančná operácia v súlade so schváleným rozpočtom orgánu verejnej správy, so zmluvami uzatvorenými orgánom verejnej správy alebo inými rozhodnutiami o hospodárení s verejnými prostriedkami a či je v súlade so všeobecne záväznými právnymi predpismi.“
Ods 2) „Po vykonaní predbežnej finančnej kontroly sú osoby podľa odseku 2 povinné oznámiť vedúcemu orgánu verejnej správy zistené nedostatky.“
Porušenie § 10 zákona č. 502/2001 Z. z.:
Ods. 1) „Priebežnou finančnou kontrolou sa overuje
a)	úplnosť a preukázateľnosť účtovných alebo iných dokladov súvisiacich s kontrolovanou finančnou operáciou,
b)	súhrn skutočností podľa § 9 ods. 1,
c)	vykonanie predbežnej finančnej kontroly.“

Zoznam príloh: 
•	Zmluvy + dodatky 1 a 2
•	Návrh  rozpočtu na rok 2008, 
•	Návrh ceny na výkon správy 
•	Návrh cien na výkon letnej údržby na MK v Žiline
•	Návrh cien na výkon zimnej údržby MK v Žiline, 
•	Výmery VDM v meste Žilina, návrh cien

Správa bola vypracovaná v Žiline dňa: 30. 09. 2008 
Kontrolná skupina :

Libuša Mišová, vedúca kontrolnej skupiny			      	........................................

Bc.Eva Hellová, členka kontrolnej skupiny				........................................

Ing. Elena Šuteková, hlavná kontrolórka                                          ........................................ 

S obsahom správy boli oboznámení a správu v počte po l ks výtlačkov bez príloh prevzali:

Zástupcovia MSÚ dňa:          ..................................................                                                          

Kontrolované útvary a subjekty:                                                       
                                              
Mestský úrad v Žiline ODaKS:                 

Ing. Vladimír Baránek  - ved. odboru                                                 ........................................

Pracovníci   vykonávajúci príslušnú  agendu .............................................................................. 

Zmluvní  partneri:
                                                              
Ing. Miroslav Kopera AGÁT, Bratislavská  431/45, Žilina		
Konateľ  spoločnosti 		                                                              ..........................................
Časť správy prevzal dňa: ................................

T + T, a.s., A. Kmeťa 18, Žilina – konateľ spoločnosti		...........................................
Časť správy prevzal dňa: ................................				

Žilinské komunikácie, a.s., Vysokoškolákov 2, Žilina		
Konateľ spoločnosti                                                              ........................................................
Časť správy prevzal dňa:  ...................................

Zástupcovia kontrolovaných subjektov a vedúci ODaKS ku kontrolným zisteniam môže podať námietky v lehote do   5 kalendárnych dní  od prevzatia správy, ktoré doručí na Útvar hlavného kontrolóra na Mestský úrad v Žiline, Nám. Obetí komunizmu 1, Žilina.

Mestský úrad, odbor dopravy a komunálnych služieb v Žiline

O p a t r e n i a  k výsledku kontroly UHK č. 09/2008 zameranú na kontrolu a financovanie komunálnych služieb v meste Žilina, podľa smernice prednostu mestského úradu o postupe pri zabezpečovaní kontroly a financovaní komunálnych služieb v meste Žilina, prijaté odborom dopravy a komunálnych služieb:

1. Mesačne vyhodnocovať na úrovni vedúceho odboru dodržiavanie smernice prednostu mestského úradu o postupe pri zabezpečovaní kontroly a financovania komunálnych služieb v meste Žilina a plnenie rozpisov prác pre príslušné obdobie.
								Z: zodpovedný pracovník a vedúci odboru
								T: priebežne
2. Vykonávať dennú detailnú kontrolu vykonávaných prác z predchádzajúceho dňa so zameraním aj na vykonávané práce v príslušný deň. Zistený stav zaznamenávať k zápisu odsúhlasenia prác.	
								Z: príslušní zodpovední pracovníci
								T: priebežne denne
3. Pri prácach účtovaných v hodinovej sadzbe denne kontrolovať počty pracovníkov a odpracované hodiny s previazaním na množstvo vykonanej práce.
								Z: zodpovedný pracovník
								T: priebežne denne

4.	Prerokovať so zmluvnými spoločnosťami zistenia v zmysle predmetnej správy.
								Z: vedúci odboru a zodpovední pracovníci
								T: 20.12.2008

5. Na čistenie mesta – vozoviek, pripraviť technické podklady k vyhláseniu verejnej súťaže.
							
								Z: vedúci odboru a zodpovedný pracovník
								T: 28.02.2009

6. Harmonogramy čistenia mesta – výmery vozoviek a chodníkov upresniť v náväznosti na vypracovaný pasport miestnych komunikácií.
								
								Z: zodpovedný pracovník
								T: 28.02.2009

7. Prehodnotiť so zmluvnou spoločnosťou položku dozber nečistôt v Centrálnej mestskej zóne, hlavne pokiaľ sa jedná o výšku účtovanej služby.

								Z: vedúci odboru a zodpovedný pracovník
								T: 31.12.2008

8. Prehodnotiť so zmluvnou spoločnosťou položku „Správa miestnych komunikácií v Žiline“ (Rozsah poskytovaných služieb a výšku fakturácie)
								Z: vedúci odboru a zodpovedný pracovník
								T: 31.12.2008

Na základe  stanoviska hlavného kontrolóra Mesta Žiliny zo dňa 16.12.2008, podľa ktorého prijaté opatrenia nepovažuje za dostatočné a primerané kontrolným zisteniam, doplňujem, pôvodné opatrenia odboru vypracované 04.12.2008 o nasledovné body:

-	Vyvodiť voči zodpovedným pracovníkom zodpovednosť za pochybenia v zmysle zák. práce a pracovného poriadku MsÚ Žilina.		
						Z: vedúci odboru
						T: 31.01.2009

-	Skompletizovať existujúce zmluvy a dohody k vykonávaniu predmetných služieb a tieto doručiť zodpovedným pracovníkom, aby sa plne uplatňovali pri kontrolnej činnosti. Preveriť ich existenciu resp. ich doplniť do centrálnej evidencie zmlúv.
Z: vedúci odboru
T: 31.01.2009

-	Vysporiadať vyfakturovanie dopravného značenia použitého pri prácach pre mesto dobropisom. (Jednalo sa o fakturáciu 18.370,- Sk)
Z: zodpovedný pracovník
T: 31.01.2009 

V Žiline  dňa 30.12.2008					Ing. Vladimír  B a r á n e k
									 vedúci odboru dopravy a 
    komunálnych služieb